14 верасня а 11-й гадзіне ў Нацыянальным гістарычным музеі Рэспублікі Беларусь адкрываецца выстава “Беларусы замежжа”. Выстава арганізавана сумесна з Рэспубліканскім цэнтрам нацыянальных культур і дзейнічае ў рамках 2-га фестывалю мастацтваў беларусаў свету. Мэта фестывалю – паказаць дзейнасць беларусаў замежжа, іх творчыя здабыткі, а таксама падтрымку нашых суайчыннікаў, якія пражываюць у іншых краінах, наладжванне больш цесных кантактаў з імі, аказанне дапамогі культурным аб’яднанням з боку дзяржавы і грамадскіх арганізацый.